ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670043361

ขอให้แก้ไขปัญหากลุ่มผู้ค้าบังคับนักท่องเที่ยวซื้อสินค้า บริเวณจุดจอดรับส่งของกลุ่มรถทัวร์นักท่องเที่ยวต่างชาติสนามหลวง แขวงพระบรมมหาราชวัง เขตพระนคร กรุงเทพมหานคร จุดสังเกตจุดจอดรับส่งของกลุ่มรถทัวร์นักท่องเที่ยวต่างชาติ ฝั่งทางเดินไปด้านหน้าของพระบรมมหาราชวัง เนื่องจากผู้ร้องพานักท่องเที่ยวต่างชาติที่เป็นกรุ๊ปทัวร์มาท่องเที่ยว เมื่อลงจากรถที่จุดจอดรับส่งของกลุ่มรถทัวร์นักท่องเที่ยวต่างชาติสนามหลวงดังกล่าว มักพบเห็นปัญหาจากกลุ่มผู้ค้าจำหน่ายสินค้า ประเภทหมวก, เสื้อผ้า ที่มิได้ทำการค้าขายตามปกติในการเชิญชวนลูกค้า แต่มีการกรรโชกบังคับใจลูกค้าให้ยอมซื้อสินค้า ลักษณะยัดเยียดให้ซื้อ และคิดราคากับนักท่องเที่ยวต่างชาติที่สูงเกินจริง พบเห็นประจำทุกวัน เบื้องต้นได้แจ้งเทศกิจที่ปฏิบัติงานอยู่ในพื้นที่แล้ว หากแต่ยังคงพบเห็นปัญหาเช่นเดิม ล่าสุดวันที่ 3 พฤศจิกายน 2567 ผู้ร้องทราบว่า นักท่องเที่ยวต่างชาติถูกยัดเยียดให้ซื้อหมวก ลักษณะเข้ามาสวมหมวกให้โดยที่ลูกค้า เมื่อสอบถามราคาแจ้ง 40 บาท (สี่สิบบาทถ้วน) แต่เมื่อตกลงชำระเงินกลับคำโดยแจ้งว่าราคา 400 บาท(สี่ร้อยบาทถ้วน) ผู้ร้องเห็นว่า กลุ่มผู้ค้าบังคับนักท่องเที่ยวซื้อสินค้าสร้างความเสื่อมเสียแก่ประเทศชาติและกระทบต่อภาพลักษณ์ที่ดีงามของประเทศไทยอย่างมาก อีกทั้งเห็นว่าบริเวณรอบสนามหลวงเป็นพื้นที่ปลอดการพาณิชย์ ห้ามจำหน่ายสินค้าใดๆ ประสบปัญหามาประมาณ 6 เดือนแล้ว จึงขอหน่วยงานที่เกี่ยวข้องแก้ไขปัญหากลุ่มผู้ค้าบังคับนักท่องเที่ยวซื้อสินค้าดังกล่าวด้วย

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata